ਮੀਆ ਮੁਨਾਇਰ (ਖੱਬੇ) ਤੇ ਕੈਵਿਨ ਬ੍ਰਿਗਜ਼ ਨੇ ਮਿਲ ਕੇ ਗੋਲਡਨ ਗੇਟ ਬ੍ਰਿਜ ਤੋਂ ਕਈ ਲੋਕਾਂ ਦੀ ਜਾਨ ਬਚਾਈ

ਇਹ ਕਹਿਣਾ ਹੈ ਕੈਵਿਨ ਹਾਈਨਜ਼ ਦਾ ਜੋ ਕਿ ਸਤੰਬਰ 2000 ਵਿੱਚ ਸੈਨ ਫਰਾਂਸਿਸਕੋ ਦੇ ਗੋਲਡਨ ਗੇਟ ਬ੍ਰਿਜ 'ਤੇ ਖੁਦਕੁਸੀ ਕਰਨ ਆਇਆ ਸੀ।

ਹਾਲਾਂਕਿ ਕਈ ਲੋਕਾਂ ਨੇ ਉਸ ਨੂੰ ਆਤਮ ਹੱਤਿਆ ਦੀ ਕੋਸ਼ਿਸ਼ ਕਰਨ ਤੋਂ ਪਹਿਲਾਂ ਪੁਲ 'ਤੇ ਦੇਖਿਆ ਸੀ। ਇੱਕ ਸੈਲਾਨੀ ਨੇ ਤਾਂ ਉਸ ਨੂੰ ਤਸਵੀਰ ਖਿੱਚਣ ਲਈ ਕਿਹਾ ਸੀ ਪਰ ਕਿਸੇ ਦਾ ਵੀ ਧਿਆਨ ਇਸ ਵੱਲ ਨਹੀਂ ਗਿਆ ਕਿ ਉਹ ਪਰੇਸ਼ਾਨ ਸੀ ਨਾ ਹੀ ਕਿਸੇ ਨੇ ਪੁੱਛਿਆ ਕਿ ਕਿ ਉਸ ਨੂੰ ਕੋਈ ਮੁਸ਼ਕਿਲ ਹੈ। ਇਸ ਲਈ ਉਸ ਨੇ ਛਾਲ ਮਾਰ ਦਿੱਤੀ।

ਚਮਤਕਾਰ ਹੀ ਸੀ ਕਿ 75 ਫੁੱਟ ਦੀ ਉਚਾਈ ਤੋਂ ਠੰਡੇ ਪਾਣੀ ਵਿੱਚ ਛਾਲ ਮਾਰ ਕੇ ਹਾਈਨਜ਼ ਬਚ ਗਿਆ ਸੀ। 1937 ਤੋਂ ਜਦੋਂ ਦਾ ਇਹ ਪੁਲ ਬਣਿਆ ਹੈ, 17,000 ਲੋਕ ਇੱਥੋਂ ਛਾਲ ਮਾਰ ਕੇ ਖੁਦਕੁਸ਼ੀ ਕਰ ਚੁੱਕੇ ਹਨ। ਇਹ ਅੰਕੜੇ ਗੋਲਡਨ ਗੇਟ ਬ੍ਰਿਜ ਹਾਈਵੇਅ ਐਂਡ ਟਰਾਂਸਪੋਰਟੇਸ਼ਨ ਡਿਸਟ੍ਰਿਕਟ ਦੇ ਹਨ।

ਇਹ ਵੀ ਪੜ੍ਹੋ:

ਅਮਰੀਕਾ ਦਾ ਇਹ ਪੁਲ ਦੁਨੀਆਂ ਭਰ ਵਿੱਚ ਕਾਫ਼ੀ ਮਸ਼ਹੂਰ ਹੈ ਅਤੇ ਇਹੀ ਪੁਲ ਸਭ ਤੋਂ ਵੱਧ ਖੁਦਕੁਸ਼ੀ ਦਾ ਵੀ ਕੇਂਦਰ ਹੈ।  

ਇੱਥੇ ਹੁੰਦੀਆਂ ਖੁਦਕੁਸ਼ੀਆਂ ਕਾਰਨ ਇਸ ਦੀ ਟੀਮ ਦੇ ਕੁਝ ਲੋਕ ਧਿਆਨ ਰੱਖਦੇ ਹਨ ਕਿ ਕੋਈ ਛਾਲ ਮਾਰਨ ਦੀ ਕੋਸ਼ਿਸ਼ ਤਾਂ ਨਹੀਂ ਕਰ ਰਿਹਾ। ਉਹ ਉਸ ਸ਼ਖ਼ਸ ਨੂੰ ਰੋਕ ਕੇ ਉਸ ਦੀ ਗੱਲ ਸੁਣਦੇ ਹਨ।  

'ਫਰਿਸ਼ਤੇ'

ਇਕੱਲੇ 2018 ਵਿੱਚ ਅਮਰੀਕਾ ਵਿੱਚ 214 ਲੋਕਾਂ ਨੇ ਛਾਲ ਮਾਰਕੇ ਖੁਦਕੁਸ਼ੀ ਦੀ ਕੋਸ਼ਿਸ਼ ਕੀਤੀ।

ਪਰ ਸਿਰਫ਼ 27 ਲੋਕ ਹੀ ਖੁਦਕੁਸ਼ੀ ਕਰ ਸਕੇ। ਇਹ ਸੰਭਵ ਹੋ ਸਕਿਆ ਹੈ ਕਾਨੂੰਨ ਅਤੇ ਵਲੰਟੀਅਰਜ਼ ਦੇ ਸਹਿਯੋਗ ਨਾਲ। 

ਮੀਆ ਮੁਨਾਇਰ ਅਤੇ ਕੈਵਿਨ ਬ੍ਰਿਗਜ਼ ਵਰਗੇ ਲੋਕਾਂ ਨੇ ਪਿਛਲੇ ਦੋ ਦਹਾਕਿਆਂ ਵਿੱਚ ਸੈਂਕੜੇ ਲੋਕਾਂ ਨੂੰ ਬਚਾਉਣ ਦੀ ਕੋਸ਼ਿਸ਼ ਕੀਤੀ ਹੈ।

ਦੋਵੇਂ ਹੀ ਪੁਲਿਸ ਅਫ਼ਸਰ ਹਨ ਤੇ ਕੈਵਿਨ ਬ੍ਰਿਗਜ਼ ਤਾਂ ਕੈਲੀਫੋਰਨੀਆ ਹਾਈਵੇਅ ਪੈਟਰੋਲ ਤੋਂ ਸੇਵਾ ਮੁਕਤ ਹੋ ਚੁੱਕਿਆ ਹੈ।

ਮੁਨਾਇਰ ਦਾ ਵਲੰਟੀਅਰਜ਼ ਦਾ ਨੈਟਵਰਕ 'ਬ੍ਰਿਜਵਾਚ ਏਂਜਲਜ਼' ਨਾਮ ਨਾਲ ਜਾਣਿਆ ਜਾਂਦਾ ਹੈ ਤੇ ਇਹ ਲੋਕ ਲਗਾਤਾਰ ਪੁਲ 'ਤੇ ਅਧਿਕਾਰੀਆਂ ਦੇ ਸਹਿਯੋਗ ਲਈ ਤਾਇਨਾਤ ਰਹਿੰਦੇ ਹਨ।  

ਪੈਟਰੋਲਿੰਗ ਦੇ ਦਿਨਾਂ ਵਿੱਚ ਸਾਰਜੈਂਟ ਬ੍ਰਿਗਜ਼ ਗੋਲਡਨ ਗੇਟ ਦਾ ਰੱਖਿਅਕ ਕਿਹਾ ਜਾਣ ਲੱਗਿਆ। ਉਸ ਨੇ 200 ਤੋਂ ਵੱਧ ਮਾਮਲਿਆਂ ਵਿੱਚ ਦਖ਼ਲ ਦੇ ਕੇ ਸਫ਼ਲਤਾ ਹਾਸਿਲ ਕੀਤੀ।

ਮਾਨਸਿਕ ਤਣਾਅ ਤੇ ਖੁਦਕੁਸ਼ੀ

ਵਿਸ਼ਵ ਸਿਹਤ ਸੰਗਠਨ ਮੁਤਾਬਕ ਦੁਨੀਆਂ ਭਰ ਵਿੱਚ ਸਲਾਨਾ 8 ਲੱਖ ਖੁਦਕੁਸ਼ੀ ਦੇ ਮਾਮਲੇ ਸਾਹਮਣੇ ਆ ਰਹੇ ਹਨ। 

ਅਮਰੀਕਾ ਦੇ ਸੈਂਟਰ ਫਾਰ ਡਿਸੀਜ਼ ਕੰਟਰੋਲ ਮੁਤਾਬਕ ਸਾਲ 2017 ਵਿੱਚ ਤਕਰੀਬਨ 47,000 ਲੋਕ ਖੁਦਕੁਸ਼ੀ ਕਰ ਚੁੱਕੇ ਹਨ। ਅਮਰੀਕਾ ਵਿੱਚ 10 ਤੋਂ 34 ਸਾਲ ਦੇ ਲੋਕਾਂ 'ਚ ਮੌਤ ਦਾ ਦੂਜਾ ਵੱਡਾ ਕਾਰਨ ਖੁਦਕੁਸ਼ੀ ਹੈ।

ਬ੍ਰਿਗਜ਼ ਨੇ ਤਕਰਬੀਨ 200 ਲੋਕਾਂ ਨੂੰ ਖੁਦਕੁਸ਼ੀ ਤੋਂ ਰੋਕਿਆ

ਖੁਦਕੁਸ਼ੀ ਦੇ ਕਈ ਕਾਰਨ ਹੋ ਸਕਦੇ ਹਨ ਪਰ ਇਸ ਦਾ ਮਾਨਸਿਕ ਸਿਹਤ ਨਾਲ ਸਿੱਧਾ ਸਬੰਧ ਹੈ ਖਾਸ ਕਰਕੇ ਡਿਪਰੈਸ਼ਨ।... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਪੁਲਿਸਵਾਲੀ ਜਿਸ ਨੇ ਸੈਂਕੜੇ ਲੋਕਾਂ ਨੂੰ ਖੁਦਕੁਸ਼ੀ ਤੋਂ ਬਚਾਇਆ